
Sazetak 


Kao pojava izuzetno drugog trajanja, nasilje ima veliku vazZnost ne samo u 
\judskoj evoluciji i istoriji, veé i u savremenom delovanju. Cilj ovog preglednog 
rada jeste da se, na osnovu literature, prikazu kako uzroci, tako i manifestacije 
nasilja u drustvenom kontekstu. U prvom delu posebna paznja posvecena je 
definisanju pojma nasilje, a potom je predstavljena i njegova tipologija. Vec u 
definisanju postoje problemi buduc¢i da pojedini autori isti€u fizi¢ki karatker, 
dok drugi veruju da pored fizi¢ke sile postoje i emocionalni i duhovni Cinioci 
nasilja. Nasilje ima visestruke uzroke. Sa jedne strane, nauCcnici smatraju da je 
ono uslovijeno bioloskim faktorima (pre svega genetskim i endokrinoloskim). 
Sa druge strane, istrazivaci, pre svega iz druStvenih nauka, isti€u da je ova 
pojava vezana ne samo za bioloske, nego i za druStvene faktore (siromastvo, 
kulturu, rodne uloge itd.). U drustvima postoje razliciti vidovi nasilja. Pored 
mnogih oblika kriminaliteta i nasilja u porodici, vrlo vazZan aspekt igra i 
politi¢ko nasilje koje sprovode podjednako drZavne ustanove i paradrzavne 
organizacije (kriminalne, fundamentalisti¢ke i teroristi¢ke grupe). U radu je 
postavljeno i pitanje da li nasilje opada tokom vremena. Na osnovu drugih 
radova uoceno je da postoje dve Skole miSljenja. Prema jednoj grupi autora 
(poput Norberta Elijasa i Stivena Pinkera), sa procesom razvoja trgovine i 
tehnologija i Sirenjem ideja prosvetiteljstva dolazi do nesumnjivog opadanja 
nasilja i danas se Zivi u najsigurnijem od svih vremena. Suprotno tome, njihovi 
kriti¢ari isti€u da nasilje ne samo da nije nestalo, vec je dobilo nove oblike i da 
je masovnije nego ikada. 

Kijuéne reci: Nasilje, druStvo, druStvena pojava, manifestacije nasilja, 


tipologija, etiologija 

Nasilje kao drustveni fenomen 


Sta povezuje biblijsko Kainovo ubistvo Avelja, Trojanski rat, Pikasovu 
Gerniku i teroristi¢ke napade 11. septembra 2001. godine? Bez ikakve dileme 
nasilje je sastavni deo Covekove proslosti. Jako Covek savremenog doba 
Zivi U znacajno izmenjenom Zivotnom okruZzenju, nasilje je ostalo veoma 
prisutno obelezje njegovog Zivota, eskalirajuci u razlicite oblike Cijom se 
manifestacijom ugroZavaju vitalne sfere funkcionisanja drustva (Bjelajac & 
MatijaSevic, 2013, p. 409). Mnoge druStvene i prirodne nauke definiSu ovaj 
fenomen na razlicite nacine. Tako, prema minimalisti¢kom pristupu, nasilje 
podrazumeva silu, a razliciti teorijski pravci apostrofiraju vaZnost ciljeva, 
aktera i metoda (Boatca & Lamnek, 2003, pp. 13-22). Nema sumnje da je i 
agresivnost pojava koju psiholozi Cesto povezuju sa nasiljem. Naime, agresija 
se manifestuje na psihickom, fizickom, kognitivnom i drusStvenom nivou. 
Na osnovu odredenih tipologija, nasilje se deli na emocionalno (ili afektno) 
i takozvano hladno (ili instrumentalno to jest ciljnoracionalno). Prema drugoj 
podeli postoji proaktivna i reaktivna agresija. I dok reaktivna podrazumeva 
reakciju na pritisak spolja, proaktivna podrazumeva da se silom volja namece 
drugima. Medutim, tesko je staviti potpuni znak jednakosti izmedu agresije i 
nasilja. Naime, nasilje prevazilazi okvire adaptibilnosti i ima za cilj nanoSenje 
emocionalne i fizi¢ke Stete koja moZe dovesti i do smrtnog ishoda (Garaigordobil, 
2012, pp. 99-102). 

Polazeci od toga da i samo definisanje ovog pojma podrazumeva da 
se u vidu imaju razliciti naucni i socijalni aspekti, cilj ovoga rada je dase na 
osnovu analize literature na pregledan nacin prikazu moguce perspektive 
razumevanja nasilja u drustvu, podrazumevajuci pod tim sve mogu¢e uzroke i 
manifestacije (koje su uodljive u najrazligitijim oblastima ljudskog Zivota od 
porodicnih odnosa, privrede, politike, religije i istorije). 


Uzroci nasilja: izmedu fiziologije i psihologije 


Na osnovu svega navedenog moze se Sa pravom postaviti pitanje Sta 
ljudska bi¢a motivise da budu nasilna? Na ovo veliko i vaZno pitanje postoje 

razliciti odgovori. Iako su nekada&nji biolozi (poput Lombroza) pokuSavali 
da na osnovu fizi¢kog izgleda utvrde zakone kriminogenog ponasanja, te su 
teorije danas napustene i ustupile su mesto novim pristupima (ToSi¢, 2016, pp. 
20-22). Prema savremenim istraZivanjima, mnogi biohemijski faktori igraju 
zna¢cajnu ulogu u sticanju predispocizije za nasilno ponaSanje. Pored genetskog 
faktora (posebno prisustvo dodatnog Xi Y hromozoma koji utiée na antisocijalno 
i agresivno delovanje), veliku vaZnost imaju i endokrinoloski i neuroloski 
faktori (prisustvo testosterona, kateholamina, brzina neurotransmitera, 
aktivnost parasimpati¢kog nervnog sistema) (Garaigordobil, 2012, pp. 102- 
104). Poreme¢aji paZnje, hiperaktivnost, disleksija, otezan govor i brojne povrede 
nervnog sistema mogu takode biti znacajan Cinilac (Englander 2003, 85-95). 

JoS je Platon govorio da je zlocinac €ovek bolesne duSe, koji deluje 
pod uticajem strasti i bioloske degeneracije. Suprotno tome, njegov ucenik 
Aristotel je trazio spoljne korene nasilnosti. Milenijumima kasnije, psiholozi 
su nastavili debatu na tragu starih podela. Adler i Frojd pisali su o urodenoj 
Ijudskoj agresivnosti. Sli¢no njima, Melani Klajn je verovala da se ova 
pojava razvija pod uticajem nasleda, ali i dogadaja iz najranijeg detinjstva i 
usled poremeéaja li¢nosti. Nasuprot ovim stavovima, mnoge psiholoske 
Skole veruju da nasilje nije urodena pojava, vec da se stice dejstvom razlicitih 
faktora. Ono moze biti posledica instrumentalnog i drustvenog uCcenja, 
ucenja po modelu i klasi€énog uslovijavanja. Prema teoriji atencioznosti, 
koja je u skladu sa ucenjem po modelu, veruje se da deca najpre od svojih 
bliznjin mogu da nauCce kako da se ponaSaju. Prema drugima, agresija nastaje 
u nedostaku tolerancije prema frustraciji. Veoma je vazno uzeti u obzir aspekt 
vrednosti, jer nasilnici mogu da poseduju nesklad izmedu akcija i verovanja 
(Garaigordobil, 2012, pp. 104-107). 

Prema istrazivanjima koja su sprovedena u Srbiji pre nekoliko godina 
medu nasilnicima dominiraju muSkarci (92,2%) i osobe niskog obrazovnog 
nivoa (87%). Takode, samo je oko éetvrtine podinilaca ve¢ vrSilo krivicna 
dela. Alkoholigari cine 21,4% nasilnika, a medu ubicama je 57,1% onih koji su 
zlocin izvrSili pod dejstvom alkohola. Mali udeo (2,6%) je koristio psihoaktivne 
supstance. Nema sumnje da je povezanost sa mentalnim oboljenjima 

velika buduci da je 31,2% nasilnika prethodno bilo na psihijatrijskom tretmanu. 
Medu najées¢im dijagnozama kod nasilnika nalaze se: alkoholizam (25%), 
anksiozni poreme¢aji (22,9%), a pratili su ih i poremecaji raspoloZenja, 
shizofrene psihoze, poremeéaji li¢nosti, neurotski poremecaji, paranoidna 
psihoza i druge (Gaji¢é & al., 2016, pp. 224-299). 


Kriminoloske i socioloske perspektive nasilja 


Bez ikakvog dvoumljenja nasilje ostavija ogromne posledice u drustvu. 
Postoje finansijske procene koje ukazuju da se u Sjedinjenim Americékim 
Drzavama Steta od nasilja meri nekoliko stotina milijardi dolara. Deca koja 
trpe nasilje, takode mogu da pokazu izrazene sklonosti ka medicinskim i 
psihi¢kim problemima (Englander, 2003, pp. 1-6). Istrazivanja ukazuju da 
kolektivisticke zajednice imaju manji stepen nasilja od individualizovanih, 
Sto se objaSnjava vecim stepenom samokontrole i okrenutosti ka porodici. 
Bitan emocionalni faktor je i mrznja izmedu grupa. Ljudska istorija pokazala je 
da je dehumanizovanje i delegitimizovanje protivnika, kao i deindividualizacija 
agresora neretko stvarala plodno tle za nasilje velikog obima (Garaigordobil, 
2012, pp. 107-114). 

Kriminologiji su poznati razliciti oblici nasilja (ubistvo, seksualno 
zlostavijanje, silovanje, pljacka, tuce, zlostavljanje maloletnika i starih ljudi). 
Medutim, nisu sve vrste bile podjednako osudivane u druStvu zbog uticaja 
kulture i tradicija. Primera radi, krajem XX veka ozbiljno je poceo da se 
proucava fenomen nasilja nad decom i Zenama (Englander, 2003, pp. 12- 
22). Dugo se verovalo, pod uticajem rimskog prava i religije, da muSkarac 
ima potpuno preimuéstvo nad Clanovima porodice (Englander, 2003, pp. 
25-29; Dereti¢, 2020, pp. 693-695). Sliéno vazi i za sekualno nasilje, a danas 
se pod njim podrazumeva neprikladno dodirivanje, seksualni kontakt i polni 
odnos. Pored fizi¢kog nasilja, poslednjih nekoliko decenija takode se afirmise i 
proucavanje emocionalnog nasilja pod kojim se najcesce podrazumeva 
degradiranje pojedinca i njegovih kognitivnih sposobnosti (Englander, 2003, 
pp. 22-25). Sa razvojem interneta pojavljuje se i veoma slozeno polje digitalnog 
nasilja koje pored starih metoda agresije donosi nove oblike (Bjelajac, 2021, 

pp. 16-32). 

Radovi pokazuju da rodna uloga igra veoma bitnu ulogu. Prema 
rezultatima koje je prenela Elizabet Inglender, vecina muSkih nasilnika bira 
za Zrtve Zene (67%), a 23% se opredeljuje za nasilje izvan ku¢e, dok je svega 
10% nasilno i u kudi i na ulici (Englander, 2003, pp. 30-35). U nauci vlada 
nesaglasje o odnosu nasilja i klasno-rasne pripadnosti. Dok jedni iskljucuju 
mogucnost da postoji bilo kakva veza izmedu socijalnog miljea i nasilja, 
drugi, pak, insistiraju na tome da je drustvena determinantna kljucna u 
shvatanju ovog fenomena. Siromastvo se isticalo kao najvazniji katalizator 
nasilja, a kriti¢ari ovakvog pristupa smatrali su da autori zanemaruju Citav 
kontekst socijalne patologije u kome se siromasni i neobrazovani ljudi inspiri$u 
hostilnim ponasanjem (Englander, 2003, pp. 35-42). Zagovornici teorije 
rasne uslovljenosti nasilja tvrdili su da u Sjedinjenim Americkim Drzavama 
dominantnu populaciju nasilnika cine Afro-Amerikanci i Hispano-Amerikanci 
zanemarujuci da je najvise Zrtava upravo unutar tih skupina (Englander, 
2003, pp. 43-46). Veza izmedu urbanih celina i nasilja takode je prepoznata 
u sociologiji. Gustina naseljenosti uz brojne druge faktore dovodi do toga 
da u gradovima konstantno raste stopa nasilja. Medutim, kriti€ari ove teze 
istiCu ne samo da ove stope rasta moraju posmatrati u skladu sa ukupnom 
populacijom, ve¢ i da se zanemaruju odredeni fenomeni (stopa suicida je, 
primera radi, veca u ruralnim, nego li u urbanim sredinama) (Englander, 
2003, pp. 50-53). Sli¢no digitalnom nasilju, i navijaéki huliganizam pojava je 
koja se mora razumeti u multifaktorskom kljucu. Socijalni milje navijaca koji 
najcesce poticu iz marginalizovanih drustvenih grupa dovodi do ¢vrsceg 
povezivanja. Ose¢caj nepripadanja dominantnoj matrici, kao i kultura nasilja i 
politi¢ki ekstremizam pokazatelji su jedne dublje pojave koja dovodi do 
radikalizacije ovih grupa (Golijan, 2021, pp. 167-174). 

Teorije o poreklu nasilja imaju razlicita polazista. Prema HirSsijevoj 
teoriji socijalne kontrole, rec je o direktnoj obrnutoj proporcionalnosti izmedu 
bogatstva i stope nasilja. Bogati Ijudi ne zele da izgube imetak i zbog toga 
se suzdrzavaju od nasilja. Suprotno materijalistickom pristupu, Saterlendova 
teorija diferencijalne asocijacije pokazuje da osobe koje neguju vrednosti 

ka rusenju pravila su sklonije da Cine nasilje. Brojni analiticari isticali su i 
psihopatoloski kontekst nasilnika (mentalne bolesti pre svega) (Englander, 
2003, pp. 46-50). Funkcionalisti veruju da se u anomalijama ustanova razvija 
kriminalitet. Teorija sistema tezi da nasilje razume kao fenomen koji prozima 
sve elemente druStva. Teoreticari konflikta tvrde da je nasilje samo krajinji 
oblik sukoba budu¢i da svako druStvo u sebi nosi konfliktni potencijal. Po 
drugim teoretigarima, oni koji upravljaju resursima koriste nasilje kako bi 
nastavili sopstvenu dominaciju. Prateci Dirkemovu tezu 0 anomiji, pojedini 
sociolozi su verovali da je pojava nasilja rezultat propasti drustvenih normi. 
Na kraju, pristalice multifaktorske analize isticu da nasilje ima mnoge uzroke 
(klima, trgovina, industrija, siromastvo, mentalitet, kultura, itd.) (ToSi¢, 2016, 
pp. 25-27). 


Nasilje izmedu politike i moci 


Monopolizacija nasilja od strane drzave veoma je bitan fenomen 
koji su apostrofirali i filozofi i sociolozi. Naime, autoritet vlasti zasniva se na 
sili i potcinjavanju pojedinaca. Pored toga, postoje razliciti mehanizmi socijalne 
kontrole. Misel Fuko je, primera radi, proucavajuci radove Dzeremija Bentana 
ukazao da svaki rezim tezi da ogoljeno fizi¢ko nasilje zameni opstim i 
neupadljivim nadzorom (Veber, 2014, pp. 47-53; Marinkovic, 2007, pp. 100- 
102). Disciplinovanje ljudi odavno je bilo prisutno i igralo je znagajnu ulogu 
u ljudskoj istoriji. Javna ubijanja i mucenja neretko su imala i elemente 
spektakla. Promena u pristupu nastupila je u XIX veku kada je otvorena 
tortura i sigurna smrt osudenika i optuzenih zamenjena visegodisnjim 
lisavanjem slobode, neizvesnos¢u kazne i dugoro¢nim meduzatvorenickim 
nasiljem (Fuko, 1997, pp. 12-13, 35-38, 40-41, 55, 110-111, 137, 240, 264). 

Znatno pre Fukoa, Norbert Elijas je zakljucio kako upotreba fizi¢ke 
sile od strane drzave razvija kod gradana ose¢aj samodiscipline i odgovornosti. 
Medutim, krivulja disciplinovanja nije isla pravolinijski, vec je imala i razne 
amplitude, ali je dovela do vece (samo)kontrole gradana. Ipak, pravo na 
nasilje u starijim epohama (posebno u feudalizmu) bilo je rezultat decentracije 
sile koja je bila u rukama feudalaca. Ovakva nemoé centra Cesto je dovodila 

do nasilnih sukoba medu velmozama i doprinela je znatno vecoj politickoj 
nestabilnosti sa puno Zrtava. Tek je jacanje centralne viasti, a posebno preko 
njenih bezbednosnih snaga i poreske uprave, dovelo do opadanja stope 
homocida (Elijas, 2001, pp. 248-249, 310, 397-398, 426-427, 499-504, 507, 
526, 552, 566). 
Odnos izmedu moéi i nasilja zasluzuje poseban osvrt. Medu sociolozima 
i filozofima postoji nesaglasije oko toga da li primat u genezi moci ima nasilje 
ili kKonsenzus pojedinaca da se vlast prihvati. Tako, Hana Arent i Talkot 
Parsons veruju da moc poCciva upravo na prihvatanju odnosa bez agresije. 
Medutim, povezanost modi i nasilja mnogo je veca nego sto su oni pretpostavijali 
(Markovic & Djustibek, 2022, p. 30), jer se monopol sile koristi i u demokratskim 
i utotalitarnim drzavama (Antonic, 2006, pp. 65, 69, 70-73, 75-76). 
Politic¢kom nasilju, posebno drzavnom i teroristickom nesumnjivo 
pripada posebno mesto u ljudskoj istoriji. Drzava na razne nacine moze da 
bude sprovodilac ovih aktivnosti. Deportacija i zatvaranje politickih protivnika, 
prekomerna upotreba sile na protestima, atomizacija i izolacija pojedinca 
samo su neke od mera koje se mogu upotrebiti (Enzmann, 2013, pp. 44-47). 
Mafijaske, a posebno teroristi¢ke grupe (premda ne treba zanemariti i 
vezu izmedu ove dve grupacije), takode prepoznate su kao veoma negativni 
Cinioci po drustvenu stabilnost i poredak. U nauci, ipak, postoji problem u 
definisanju terorizma buduci da drzave nemaju unifikovan sistem odredivanja 
terorista. Ovaj nesklad neretko se zloupotrebljava u medudrzavnim sukobima 
(Petrovic, 2020, pp. 148-157; Zekovic & BeriSa, 2018, pp. 481-502). 
Gradanski otpor, revolucija i esktremizam takode su vazni fenomeni. 
Medutim, svi ovi oblici razlikuju se prema legitimnosti, legalnosti, ciljevima, 
karakteru i meti. To sve podrazumeva da se nasilje mora gledati u sirem 
kontekstu. Povratak pravnog poretka, motivisan moralnim ciljevima, glavna je 
karakteristika gradanskog otpora. Suprotno tome, revolucija tezi da sruSsi 
postojeci politicki i drustveni sistem. Terorizam stremi da umanji ulogu 
drzave, dok ekstremizam pokuSava da svoju viziju uprave i drustva nametne 
svim Ciniocima. Veoma je vazno naglasiti da je teror orude kojem podjednako 
pribegavaju i drzavne i nedrzZavne strukture (Enzmann, 2013, pp. 47-53). 

Broji politikolozi isti€u teorije deprivacije (ugrozZenost odredenih grupa 
dovodi do borbe) i kulture (sklonost odredenih zajednica ka nasilju) kojima 
se objasnjava nasilje na mikro, mezo i marko nivou (Enzmann, 2013, pp. 
54-58). 

Paralelno sa opadanjem medudrZzavnih ratova u svetu, raste broj 
asimetricnih sukoba u kojima ucestvuju neregularne snage. Vecina savremenih 
borbi vodi se izvan Evrope, a u zemlijama treceg sveta pored politic¢kih sukoba 
neretko je prisutna i ekonomija nasilja koja podrazumeva da se gospodari 
rata, privatne ratnicke kompanije i kriminalci izdrzavaju trgovinom oruzjem i 
drogom, kao i konfiskacijom humanitarne pomoci (Welzer, 2013, pp. 32- 
39). Nedostatak resursa ili njinova zloupotreba od strane razlicitih Cinilaca 
(pre svega multinacionalnih kompanija) ukazuju na to da se u oblastima 
koje trpe posledice ovih pojava Cesto razvijaju i brutalni konflikti. Rog Afrike i 
njegovo zalede sve do Ruande i Konga primer su takvog razvoja dogadaja 
(Bocker, 2013, pp. 25-31). Stoga, teoreti¢ari odrzivog razvoja veruju da treba 
pristupiti normalizaciji odnosa na holistican nacin pre svega prevazilazenjem 
siromasgstva, zaraznih bolesti i gladi, ali i svetskim jedinstvom u resavanju 
fenomena klimatskih promena (Saks, 2014, pp. 303, 314-315). Uloga rata je 
dvosmerna. Dok, s jedne strane, za sobom ostavlja mnoge Zrtve, s druge 
strane on medu drzavama potvrduje dominaciju pobednika kroz novi 
poredak (Planert, 2013, pp. 40-49). 

Pored ubijanja i materijalnih razaranja, poseban aspekt nasilja u 
ratu predstavija i silovanje. Ipak, tek su sudovi za ratne zlocine u Ruandi i 
Jugoslaviji ovu pojavu krenuli sistematski da osuduju, ali se i danas mahom 
procesuiraju nasilnici nad Zenama i decom. Silovatelji muSkaraca rede 
pojavljuju pre svega iz straha zrtava da zbog homoseksualnih odnosa i 
demaskulinizacije ne budu izopSteni iz zajednice (Rokvic, 2017, pp. 114- 
119). Silovanje u zatvorskim jedinicama retko se prijavljuje iz identi¢nih 
razloga. Zbog toga, ne postoje realne statistike koje bi dale realnu sliku 
ucestalosti te pojave. Medu zatvorenicima posebno su Zrtve ne samo mladi 
judi, homoseksualci, denuncijanti, osobe sa fiziékom slaboScu/hendikepom, 
ve¢ i pripadnici razlicitin etnickih, rasnih i kriminogenih grupa (Pavlovic¢, 

Radojkovi¢, 2016, pp. 71-80). 


Protivrecni odnos religije i nasilja 


Nakon nekoliko vekova pauze (posebno posle verskih ratova u Evropi 
koji su obelezili veci deo ranomoderne epohe), religijski konflikti su ponovo 
postali akutelni. Masovno samoubistvo pripadnika sekte ,,Hram naroda” u 
Dzonstaunu u Gvajani, operacija na rancu Vako u Teksasu, teroristicki napad 
u Oklahoma sitiju, pojava radikalnog islama i brojni sukobi koji prate linije 
verskih podela (Palestina-Izrael, Mjanmar, Irak-Iran, Bosna i Hercegovina, 
Kosovo i Metohija, Kipar, Severna Irska), pokazuju da se faktor vere ne sme 
zanemarivati (Kippenberg, 2013, pp. 66-74). Mnogi nauénici pokuSavaju da u 
pojedinim religijama pronadu konfliktan potencijal, a posebno je to slucaj sa 
islamskim terorizmom koji je postao toliko aktuelan poslednjih godina. 

KrstaSki i ranomoderni verski ratovi, ali i sukobi izmedu Indije i 
Pakistana, posluzili su mnogim kriti€arima da ukaZu da je vera uzro¢nik 
nasilja. Kako Karen Armstrong sugerise, odnos religije i nasilja veoma je 
slozen i protivrecan. Sve civilizacije nastale nakon neolitske revolucije stvorile su 
poredak nejednakosti u kome je privilegovana klasa vodila duhovni Zivot. 
Premda je nasilje bilo osudivano u Starom Zavetu, u istom tekstu postoje i 
nebrojeni primeri njegovog opravdanja i razumevanja iz moralisti¢kog (Sodoma i 
Gomora) ili prakticno-politi¢ékog razloga (tolerisanje jevrejskog ropstva 
tokom vekova od strane njihovih voda). Suprotno tome, u Novom je Zavetu 
jasno istaknut karakter nenasilja. Medutim, sa inkorporacijom hriScanstva 
u rimske institucije tokom IV veka, i zvanicna crkva ne samo da je opravdavala 
drzavno nasilje, nego ga je i koristila u obracunu sa dogmatskim i drugim 
protivnicima. U odnosu vere i nasilja, ne smeju se zapostaviti politicki i socijalni 
faktori. Islam, iako osuduje nasilje i poSteduje takozvane narode knijige (hriScane, 
Jevreje i zoroastrijance), prestupnike, bezboZnike i ateiste surovo kaZnjava. 
Segregacija na osnovu vere bila je Cesta pojava i u muslimanskim i u hris¢anskim 
zemljama. Kriticari religije neretko gube iz vida politi¢ku dimenziju verskih 
sukoba. Primeri reformacije i uspona islamskog fundamentalizma nakon 
pokuSaja vesternizacije bliskoisto¢nih drustava pokazuju da spoljni pritisak 

moze da proizvede reaktivan odgovor Sirokih razmera i posledica (Armstrong, 
2015, pp. 9-14, 21-126, 138-139, 142-152, 178-201, 249-255, 276-291, 315-345, 
360-392). 


Diskusija: opada li nasilje tokom vremena? 


Premda je teorija o opadnju stope nasilja tokom moderne epohe stara gotovo 
vek, nedavno je kanadsko-americki kognitivni psiholog i intelektualac Stiven 
Pinker u dva svoja dela pokusao da ponovo aktuelizuje ovo pitanje. Njegova 
polazna pretpostavka jeste da je zahvaljujuci dejstvu prosvetiteljstva i civilizovanja 
doslo do znatnog smanjenja stope nasilja (posebno homocida) (Pinker, 
2011, pp. 59-129; Roth, 2020, pp. 91-101). Preuzevsi od Norberta Elijasa 
glavne teze, i Pinker je saglasan sa time da je civilizovanje, pored prakticnih i 
materijalnin aspekata kontrole sile, imalo i svoje duhovne korene posebno 
od vremena Prosvetiteljstva. Napori progresivista dali su doprinos tome da se 
stare predrasude, sujeverja i kultura nasilja zameni racionalnim odnosom 
prema pojedincima i njihovim pravima (a kao lakmus papir, Pinker koristi 
mnogobrojne grupe od Afro-Amerikanaca do pripadnika LGBT populacije) 
(Pinker, 2011, pp. 129-189, 378-482; Pinker, 2018, pp. 187-235). 


Pinkerove teze nisu bile jednoglasno prihvacene u nauci. Iako nema 
nikakve sumnje da su njegova dva dela probudila pravu malu revoluciju 
(pre nekoliko godina izdata je i Kembricka istorija nasilja u vise tomova), 
kritiéari su isticali, kako opSte, tako i posebne nedostatke (Micale & Dwyer, 
2020, pp. 1-6). Pojedini arheolozi smatraju da je Stiven Pinker ne samo krivo 
interpretirao podatke o masovnim grobnicama (poput lokaliteta Vedbeek u 
Danskoj), ve¢ je i gubio iz vida cinjenicu da je u paleolitskoj arheologiji 
teSko utvrditi da li su povrede nastale slucajno ili namerno (Fibiger, 2020, 
pp. 7-13). Redukcionisti¢ka orijentacija ka homocidima smatra se najéeScom 
opaskom na Pinkerov racun buduC¢i da nije dat odgovarajuci osvrt na nove 
oblike nasilja (kao Sto su nasilje nad Zenama, decom itd.) (Bourke, 2020, pp. 
105-112; Lord Smail, 2020, pp. 122-125). Takode, fokusom na evroatlantsko 

ekonomsko i politicko jezgro izgubila se puna globalna slika, smatraju Pinkerovi 
kritiéari (Micale, 2020, pp. 127-138). 


Uloga prosvetiteljstva u istoriji nasilja i dalje je predmet rasprava. Dok optimisti 
veruju da je uspon racionalizma i prava Coveka i gradanina doprineo da se 
svet ucini humanijim mestom za Zivot, brojni kriticari smatraju da je zahvaljujuci 
naglom usponu nauke i tehnologije doslo do ogromne zloupotrebe znanja 
u svrhu nasilja. Primera radi, Zigmut Bauman, Hana Arent, Teodor Adorno i 
Dzordz Mose veruju da je rasizam produkt prosvetiteljske teZnje za tipologizacijom 
[judi (Docker, 2008, 189-195, 213-216). 


Zakljucak 


Bez ikakve sumnje moze se reci da je nasilje fenomen koji u stopu 
prati Coveka kroz istoriju. Polazeci od cilja rada da se na osnovu literature 
prikazu razlicite perspektive istrazivanja i svi moguCi socijalni aspekti nasilja, 
uoceno je da razlicite naucne discipline ne samo da prepoznaju ovu pojavu 
u gotovo svim segmentima druSstva, vec se i ne mogu usaglasiti oko prirode i 
uzroka ovog vaznog pojma. 

Koreni nasilni¢kog ponaSanja se mogu objasniti na razlicite nacine. 
Biologijom inspirisani nauénici veruju da brojni geneticki, endokrinoloski i 
neuroloski poreme¢aji (uz povrede i psihopatoloSka stanja) predstavijaju 
vazan preduslov za razvoj agresivnosti. Pored evolucionistickog pristupa 
(koji je zastupa stanoviste da su ljudi nasledili dosta osobina iz primitivnih 
zajednica), psiholozi pokuSavaju, polazeci od pretpostavke da je Covek tabula 
rasa, da razvoj nasilniStva povezu sa ljudskim iskustvom. Od rodenja, Covek se 
suocava Sa velikim brojem izazova i neprestalno udi (Sto podrazavanjem, 
Sto instrumentalno, Sto socijalizacijom). 

Filozofi i sociolozi vekovima pokuSavaju da predoce ,,dijalektiku nasilja”’ 
u punom smislu. Sa jedne strane, ljudska priroda neretko se posmatra pesimisticki 
i veruje se u staro nacelo homo homini lupus est. Otuda, uloga drzave jeste da 
bude regulator to jest da vodi racuna o miru kontrolisanom upotrebom nasilja. 
Sa druge strane, optimisti veruju da je prosvetiteljski progres i vera u Coveka 

doprinela da se nasilje obuzda. Medutim, svedoci smo toga da je pojam nasilja 
izuzetno tesko definisati. Dok se jedni oslanjaju na fizi¢ki aspekt, drugi prosiruju 
definiciju na polje psihologije, emocija, pa ¢ak i kulture, isti€u¢ci da je nasilje 
uslovljeno kulturom i viadajucim vrednostima. Stoga, u poslednje vreme postoje 
pokuSaji da se Sto vise definisu oblici nasilja koji su bili sistemski zanemarivani 
(nasilje nad Zenama i decom) ili nisu postojali (nasilje na internetu). 

Resume 


The aim of the article is to present violence as a social phenomenon by reviewing 
various sources from different disciplines (such as history, psychology, sociology 
etc.). As a phenomenon of extremely different duration, violence is extremely 
important not only in human evolution and history, but also in modern action. 
In the first part, special attention is paid to defining the concept of violence, 
and then its typology in the social context is presented. Violence has multiple 
causes. There are already problems in the definition, since some authors emphasize 
the physical character, while others believe that in addition to physical force, 
there are also emotional and spiritual factors of violence. On the one hand, 
scientists believe that it is conditioned by biological factors (primarily genetic 
and endocrinological). On the other hand, scientists, primarily from the social 
sciences, point out that this phenomenon is related not only to biological but 
also to social factors (poverty, culture, gender roles, etc.). There are different 
types of violence in societies. In addition to many forms of crime and domestic 
violence, a very important aspect is political violence perpetrated by state institutions 
and parastatal organizations (criminal, fundamentalist and terrorist groups). 
The paper also raises the question of whether violence declines over time due 
to various factors. Based on other papers, it was noticed that there are two 
schools of thought. According to a group of authors (such as Norbert Elias 
and Stephen Pinker), with the process of technological development and the 
spread of ideas, there is an undoubted decline in violence and today we live in 
the safest of all times. On the contrary, their critics point out that violence has 
not only not disappeared but has taken on new forms. 

Keywords: violence, society, social phenomenon, manifestation, typology, 
aetiology 

